फूड फेस्ट में बीयू के छात्र-छात्राओं ने लगाए 15 स्टॉल, लोगों ने ली चाय की चुस्की
बिलासपुर | छात्र-छात्राओं को प्रोत्साहित करने बिलासपुर यूनिवर्सिटी के सभागार में गुरुवार को फूड फेस्ट का आयोजन हुआ। इसमें फूड प्रोसेसिंग एंड टेक्नालॉजी होटल मैनेजमेंट एंड हॉस्पिटैलिटी व कंप्यूटर साइंस एंड अप्लीकेशन के 70 छात्र-छात्राओं ने भाग लिया। इस मौके पर 15 स्टॉल लगाए गए थे। जिसमें चार स्टॉल जीडीसी की छात्राओं के थे। फेस्ट में चाट-गुपचुप, आइस्क्रीम, ब्रेड पकौड़ा, ब्रेड रोल, गारलिक ब्रेड, इडली सहित अन्य लजीज व्यंजन शामिल थे। प्रथम जीडीसी की मनीषा मूलचंदानी ग्रुप, द्वितीय राजीव रतन तिवारी ग्रुप व तृतीय स्थान पर नीलिमा तिवारी ग्रुप रहा। आयोजन में यूनिवर्सिटी के कुलपति प्रोफेसर जीडी शर्मा, कुलसचिव डॉ.इंदू अनंत, सहायक कुल सचिव सीएचएल टंडन, इवेंट कॉर्डिनेटर सौमित्र तिवारी सहित बड़ी संख्या में छात्र-छात्राएं, उनके अभिभावक व यूनिवर्सिटी स्टॉफ शामिल था।
awa_Deva hin_Deva